《送光州熊腾霄侍御赴山西副使》
明代·程敏政

近来除命似君稀，新带横金豸作衣。久矣十年书岁课，壮哉千作怯霜威。

中州善类知难得，西土流亡喜渐归。相送出城应驻马，祖筵春日正花飞。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。